ananddey/assamese-wiki-corpus huggingface dataset:
বাংলা ভাষাৰ মহিলা কবি

বাংলা ভাষাৰ মহিলা কবিসকলে বাংলা সাহিত্যত গুৰুত্বপূৰ্ণ অৱদান আগবঢ়াইছে। প্ৰাচীন কালৰ পৰা আধুনিক সময়লৈকে বহু মহিলা কবিয়ে সমাজ, প্ৰেম, বিদ্ৰোহ, আৰু নাৰীবাদৰ বিষয়বস্তু লৈ কবিতা ৰচনা কৰিছে।

প্ৰাচীন আৰু মধ্যযুগৰ মহিলা কবি

বাংলা ভাষাৰ প্ৰথম মহিলা কবি হিচাপে চন্দ্ৰাৱতীৰ নাম বিশেষভাৱে উল্লেখযোগ্য। তেওঁ ১৬শ শতিকাৰ কবি। তেওঁ ৰামায়ণ কাব্যৰ এক সংস্কৰণ লিখিছিল। মধ্যযুগত মহিলা কবিৰ সংখ্যা সীমিত আছিল, কাৰণ সেই সময়ত নাৰীৰ লিখাৰ সুযোগ কম আছিল। তদুপৰি খনাই জ্যোতিষবিদ্যাৰ ওপৰত খ্যাতনামা খনাৰ বচন ৰচনা কৰিছিল।

ঊনবিংশ আৰু বিংশ শতাব্দীৰ মহিলা কবি

কামিনী ৰায় (১৮৬৪-১৯৩৩) — বাংলা ভাষাৰ প্ৰথম আধুনিক মহিলা কবি। তেওঁৰ কাব্যগ্ৰন্থসমূহ হ'ল :
আলো ও ছায়া (১৮৮৯)
নিৰ্মাল্য (১৮৯১)
মাল্য ও নিৰ্মাল্য (১৯১৩)
ছুফিয়া কামাল (১৯১১-১৯৯৯) — নাৰীবাদী আৰু সমাজসচেতন কবি আছিল। তেওঁৰ কাব্যগ্ৰন্থসমূহ হ'ল :
কেয়া ফুল (১৯৩৭)
মায়াৰ কাফন (১৯৫১)
উপৰবাস (১৯৬৫)
নজিবুন নেছা — তেওঁ সমাজ আৰু নাৰীৰ অৱস্থাৰ বিষয়ে কবিতা লিখিছিল।
সৰোজিনী নাইডু (১৮৭৯-১৯৪৯) — "নাইটিঙ্গেল অফ ইণ্ডিয়া" বুলি জনাজাত।
স্বৰ্ণবালা সৰকাৰ— বিশিষ্ট সাহিত্যিক।
মৈত্ৰেয়ী দেৱী— কবি আৰু লেখিকা, ন হন্যতেৰ ৰচয়িতা।
স্বৰ্ণকুমাৰী দেৱী — ১৮শ শতকৰ উল্লেখযোগ্য কবি।
কুসুমকুমাৰী দাস — জনপ্ৰিয় কবি।
আজিজুন্নেছা খাতুন— প্ৰসিদ্ধ কবি আৰু সাহিত্যিক।
মহমুদা খাতুন চিদ্দিকা — সমাজ আৰু নাৰীবাদৰ ওপৰত লিখা কবি।

আধুনিক আৰু সমসাময়িক মহিলা কবি

তছলিমা নাছৰিন (জন্ম ১৯৬২) — বিতৰ্কিত আৰু বিদ্ৰোহী কবি হিচাপে পৰিচিত। তেওঁৰ কাব্যগ্ৰন্থসমূহ হ'ল :
আমাৰ মেয়েবেলা
নীল যাত্ৰা
নৱনীতা দেৱসেন (১৯৩৮-২০১৯) — আধুনিক বাংলা কবিতাৰ অন্যতম কবি, যাৰ উল্লেখযোগ্য কাব্য গ্ৰন্থখনৰ নাম হ'ল আমি অনুপম।
মন্দাক্ৰান্তা সেন —সাম্প্ৰতিক সময়ৰ শক্তিশালী কবি।
মল্লিকা সেনগুপ্তা — বিদ্ৰোহ আৰু নাৰীবাদৰ ওপৰত লিখা কবি।
কবিতা সিনহা — প্ৰসিদ্ধ সাহিত্যিক আৰু কবি।
শতৰূপা সান্যাল — সমসাময়িক মহিলা কবি।
যশোধৰা ৰায় চৌধুৰী — আধুনিক কবি।
লিলি চক্ৰৱৰ্তী — কবিতা আৰু গল্প লিখা সাহিত্যিক।
অনিতা অগ্নিহোত্ৰী — সমসাময়িক সাহিত্যিক।
অনুত্তমা বেনাৰ্জী —সমসাময়িক কবি।
মানকুমাৰী বসু — প্ৰসিদ্ধ সাহিত্যিক।
ৰাজলক্ষ্মী দেৱী ভট্টাচাৰ্য — কবি আৰু লেখিকা।
গৌৰী ধৰ্মপাল — আধুনিক কবি।
মেহেৰুন নেছা — সমসাময়িক কবি।
গীতা মেঘালী — সমসাময়িক কবিৰ মাজত উল্লেখযোগ্য।
মৌচুমী বন্দ্যোপাধ্যায় — সমসাময়িক কবিৰ মাজত উল্লেখযোগ্য।

উপসংহাৰ

বাংলা সাহিত্যত মহিলা কবিসকলে এক গুৰুত্বপূৰ্ণ ভূমিকা গ্ৰহণ কৰিছে। তেওঁলোকৰ কবিতাত সমাজ, প্ৰেম, নাৰীবাদ, আৰু বিদ্ৰোহৰ বহুবিধ বিষয় স্থান পাইছে।

তথ্যসূত্ৰ

শ্ৰেণী:কবি
শ্ৰেণী:নাৰীবাদী
শ্ৰেণী:সাহিত্য
শ্ৰেণী:সাহিত্যিক
শ্ৰেণী:বঙালী ব্যক্তি
এন্থেৰিয়া আছামেনছিছ

মুগা পলু হৈছে ছেছৰনিডিয়া (Saturniidae) পৰিয়ালৰ অন্তৰ্গত অসম ৰেছম মথৰ পলু। ইয়াক উত্তৰ-পূব ভাৰত (প্ৰধানকৈ অসম)ত পোৱা য়ায়, ইয়াত ৯৯% উৎপাদিত হয়।

এই পলুৱে চোম গছ (Machilus bombycina) আৰু সোঁৱালো গছৰ (Litsea polyantha) পাত খাদ্য হিচাপে গ্ৰহণ কৰে।

মূগা পলুৰ পৰা আহৰণ কৰা ৰেছম কিছু সোণালী বৰণৰ আৰু যিমানেই পুৰণা হয়, সিমানেই তাৰ উজ্জ্বলতা বৃদ্ধি পায়। ই কেতিয়াও ৰং নেহেৰুৱাই আৰু কেতিয়াও ইয়াত দাগ নেলাগে। অন্য ৰেছম মথৰ দৰেই, মুগা মাইকী মথৰ উদৰ মতা মথৰ তুলনাত ডাঙৰ আৰু বেলনাকৃতিৰ। পলুসমূহো অন্য ৰেছম পলুৰ দৰেই ৰঙীন আৰু কেৱল এবিধ গছৰ পাত খায় (monophagous)। সুন্দৰ সোণোবালী বৰণ আৰু স্থায়িত্বৰ বাবে মুগা জনসাধাৰণৰ মাজত জনপ্ৰিয়। আন ৰেচমৰ তুলনাত মুগা অতি সোনকালে বেয়া নহয় আৰু ইয়াক সহজে ধুব পৰা যায়। এযোৰ মুগা কাপোৰৰ আয়ুস প্ৰায় ৫০ বছৰ বা তাতোধিক হ'ব পাৰে। বিভিন্ন ৰসায়নে (যেনে ছালফিউৰিক এছিদ)মূগাৰ ক্ষতি কৰিব নোৱাৰে। কিন্তু যিহেতু মুগা সূতাৰ উৎপাদনৰ বাবে অত্যধিক মাত্ৰাত মুগা লেটাৰ প্ৰয়োজন সেয়েহে মূগাৰ দাম বৰ্তমান বজাৰত বহুত বেছি। কিন্তু তথাপিও মূগাৰ চহিদা বজাৰত হ্ৰাস পোৱা নাই, বৰঞ্চ বাঢ়িছেহে। বিশেষকৈ অসমীয়া কলা-সংস্কৃতিৰ এক অবিচ্ছেদ্য অংগ হিচাপে মূগাই অতিজৰে পৰা অসমীয়া সমাজত আদৰ পাই আহিছে।

২০১৫ চনত, চেণ্টাৰ অৱ ডি.এন.এ. ফিংগাৰপ্ৰিণ্ট এণ্ড ডায়েগন'ষ্টিকছ, হায়দৰাবাদ, ভাৰতত নাগাৰাজুৰ গৱেষক দলৰ আদৰ্শ গুপ্তা কেয়ে মুগা ৰেছম আঁহৰ সম্পূৰ্ণ ক্ৰম আৰু প্ৰটিনৰ গঠন আৱিষ্কাৰ কৰে আৰু নেচাৰ বৈজ্ঞানিক পুস্তিকাত প্ৰকাশ কৰে।

২০০৯ চনত, ভাৰতীয় প্ৰযুক্তিবিদ্যা প্ৰতিষ্ঠান, গুৱাহাটীত উৎপল বড়া আৰু তেখেতৰ সহকৰ্মীবৃন্দই মুগা ৰেচম আঁহ কলা অভিযন্তন প্ৰয়োগৰ বাবে এক বিশ্বাসযোগ্য জৈৱ পদাৰ্থ বুলি প্ৰকাশ কৰে।

তথ্য সংগ্ৰহ
১৯৭১ৰ ভাৰতৰ সাধাৰণ নিৰ্বাচন

১৯৭১ৰ ভাৰতৰ সাধাৰণ নিৰ্বাচন ৫ম লোকসভা গঠন কৰিবলৈ অনুষ্ঠিত হৈছিল। এখনীয়া আসনৰ ৫১৮টা সমষ্টিয়ে ২৭খন ৰাজ্য আৰু কেন্দ্ৰীয় শাসিত অঞ্চলক প্ৰতিনিধিত্ব কৰিছিল। কংগ্ৰেছ দল বিভাজন হোৱাৰ পিছতো ইন্দিৰা গান্ধীৰ নেতৃত্বত ভাৰতীয় জাতীয় কংগ্ৰেছে (আৰ)-এ দৰিদ্ৰতা নিৰ্মূলৰ প্ৰচাৰ চলাই চমকপ্ৰদ বিজয় সাব্যস্ত কৰিছিল আৰু বিগত নিৰ্বাচনৰ তুলনাত অধিক আসন লাভ কৰিছিল।

৪ৰ্থ লোকসভাৰ কাৰ্যকাল চলি থাকোঁতেই ভাৰতীয় জাতীয় কংগ্ৰেছ দলত ইন্দিৰা গান্ধীৰ সৈতে মোৰাৰজী দেশাই, কামৰাজ আদি নেতাৰ মাজত অন্তৰ্কলহে দেখা দিছিল। ১৯৬৯ত ইন্দিৰা গান্ধীক দলৰ পৰা বহিষ্কাৰ কৰা হৈছিল ফলস্বৰূপে দল দুই ভাগত বিভাজন হৈছিল। গৰিষ্ঠ সংখ্যক কংগ্ৰেছ সাংসদ আৰু তৃণমূল সমৰ্থকে গান্ধীৰ ভাৰতীয় জাতীয় কংগ্ৰেছ (আৰ)-ত যোগ দিছিল আৰু এই গোটটোক ভাৰতৰ নিৰ্বাচন আয়োগে মূল কংগ্ৰেছৰ উত্তৰাধিকাৰী বুলি অনুমোদন দিছিল। বাকী গান্ধীৰ বিৰোধিতা কৰা ৩২জন সাংসদক লৈ ভাৰতীয় জাতীয় কংগ্ৰেছ (অৰ্গেনাইজেচন) গঠন কৰা হৈছিল। ১৯৭১ৰ নিৰ্বাচনত ইন্দিৰা গান্ধীৰ 'আৰ' (R) কংগ্ৰেছে শক্তিশালী বিজয় লাভ কৰিছিল আৰু অৰ্গেনাইজেচন কংগ্ৰেছে তেওঁলোকৰ আধা আসন হেৰুৱাইছিল।

১২ জুন ১৯৭৫ৰ দিনা এলাহাবাদ উচ্চ ন্যায়ালয়ে ৰায়বেৰেলি সংসদীয় সমষ্টিৰ পৰা ইন্দিৰা গান্ধীৰ বিজয় অবৈধ আছিল বুলি ৰায় দিয়ে। গান্ধীয়ে পদত্যাগ কৰাৰ সলনি ৰাজনৈতিক বিৰোধীসকলক বশ কৰিবলৈ দেশজুৰি জৰুৰীকালীন অৱস্থা ঘোষণা কৰে।

ফলাফল

মৰ্চাভিত্তিক ফলাফল

দলভিত্তিক ফলাফল

লোকসভা নিৰ্বাচন, ১৯৭১
%
জয়লাভ
ভাৰতীয় জন সংঘ
BJS
7.35
22
ভাৰতৰ কমিউনিষ্ট পাৰ্টি
CPI
4.37
23
ভাৰতৰ কমিউনিষ্ট পাৰ্টি (মাৰ্ক্সবাদী)
CPI(M)
5.12
25
ভাৰতীয় জাতীয় কংগ্ৰেছ (আৰ)
INC(R)
43.68
352
ভাৰতীয় জাতীয় কংগ্ৰেছ (অৰ্গেনাইজেচন)
INC(O)
10.43
16
প্ৰজা ছোচিয়েলিষ্ট পাৰ্টি
PSP
1.04
2
সংযুক্ত ছোচিয়েলিষ্ট পাৰ্টি
SSP
2.43
3
স্বতন্ত্ৰ পাৰ্টি
SWA
3.07
8
অল পাৰ্টি হিল লিডাৰচ্ কনফাৰেঞ্চ
APHLC
0.06
1
ফৰৱাৰ্ড ব্লক
AIFB
0.66
2
বাংলা কংগ্ৰেছ
BC
0.35
1
ভাৰতীয় ক্ৰান্তি দল
BKD
2.18
1
দ্ৰাবিড়া মুনেত্ৰা কাঝাগম
DMK
3.84
23
ইণ্ডিয়ান ইউনিয়ন মুচলিম লিগ
IUML
0.28
2
জন কংগ্ৰেছ
JC
0.04
0
চোটানগপুৰ চান্থাল পৰগণাজ্ জনতা পাৰ্টি
JP
0.09
0
কেৰালা কংগ্ৰেছ
KC
0.37
3
মহাৰাষ্ট্ৰবাদী গোমন্তক পাৰ্টি
MGP
0.04
0
নগা নেচনেলিষ্ট অৰ্গেনাইজেচন
NNO
0.04
0
পিজেণ্টচ্ এণ্ড ৱাৰ্কাৰ্চ পাৰ্টি অৱ ইণ্ডিয়া
PWPI
0.51
0
বিপ্লৱী সমাজবাদী পাৰ্টি
RSP
0.49
3
শিৰোমণি আকালি দল
SAD
0.87
1
ইউনাইনেড ফ্ৰণ্ট অৱ নাগালেণ্ড
UFN
0.06
1
ইউনাইটেড গোৱানচ্ (চেকুৱেৰা গ্ৰুপ)
UG(S)
0.04
1
বিশাল হাৰিয়ানা
VH
0.24
1
পাৰ্টি
JP
0.19
1
ৰিপাব্লিকান পাৰ্টি অৱ ইণ্ডিয়া
RPI
0.1
1
টেলেংগানা প্ৰজা সমিতি
TPS
1.28
10
উৎকল কংগ্ৰেছ
UC
0.72
1
নিৰ্দলীয়
-
8.38
14
মনোনীত (ইংগ-ভাৰতীয়)
-
-
2

তথ্য উৎস

শ্ৰেণী:ভাৰতৰ সাধাৰণ নিৰ্বাচন
ৰাইকমল

ৰাইকমল সুবোধ মিত্ৰ পৰিচালিত এখন বঙালী নাট্যধৰ্মী চলচ্চিত্ৰ। অভিনয় কৰিছে উত্তম কুমাৰ, সাবিত্ৰী চেটাৰ্জী, কাবেৰী বসু, চন্দ্ৰাৱতী দেৱী আদিয়ে। সংগীত ৰচনা পংকজ কুমাৰ মল্লিকৰ। গীতৰ কথা অতুলপ্ৰসাদ সেন, তাৰাশংকৰ বন্দোপাধ্যায়, শৈলেন ৰায়ে লিখিছে। ছবিখন ১৯৫৫ চনৰ ৮ মাৰ্চত মুক্তি পাইছিল। ইয়াত কাবেৰী বসুৰ অভিষেক ঘটিছিল। আৰোৰা ফিল্ম কৰ্পৰেশ্যনৰ অধীনত উত্তম কুমাৰৰ এইখন প্ৰথম কাম আৰু ৰাইকমলক উত্তম কুমাৰ অভিনীত আৰু বঙালী চলচ্চিত্ৰৰ প্ৰাৰম্ভিক পৰ্যায়ৰ অন্যতম শ্ৰেষ্ঠ ছবি হিচাপে স্মৰণ কৰা হয়। ছবিখনে বক্স অফিচত ছবিখনে সমালোচকৰ প্ৰশংসা পোৱাৰ সমান্তৰালভাবে বক্স অফিচতো বিপুল সফলতা লাভ কৰে। বিদেশী টেলিভিছনত প্ৰদৰ্শিত প্ৰথম ভাৰতীয় ছবি হিচাপে ইয়াক এক মাইলৰ খুঁটি হিচাপে গণ্য কৰা হয়।

কাহিনীৰ সাৰাংশ

ৰাইকমল কৃষ্ণৰ ভক্ত। ৰাই আৰু ৰঞ্জনৰ মাজত সৰুৰে পৰা ভালপোৱা। দুয়ো বিয়া হ’ব বিচাৰে যদিও দুয়োজনে বেলেগ বেলেগ জাতিৰ বাবে তেওঁলোক বহু সমস্যাৰ সন্মুখীন হ’বলগীয়া হয়।

বঁটা

৩য় ৰাষ্ট্ৰীয় চলচ্চিত্ৰ বঁটা (১৯৫৫)
শ্ৰেষ্ঠ বঙালী পূৰ্ণদৈৰ্ঘ্য ছবি (চাৰ্টিফিকেট অফ মেৰিট)

তথ্যউৎস

বাহ্যিক সংযোগ

শ্ৰেণী:১৯৫৫ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
আৰমান মালিক

আৰমান মালিক (; জন্ম ২২ জুলাই ১৯৯৫) এজন প্ৰতিভাৱান নৱাগত ভাৰতীয় সংগীত শিল্পী। প্ৰথমে তেওঁ ইউনিভাৰ্চেল মিউজিক ইণ্ডিয়াক প্ৰতিনিধিত্ব কৰিছিল। বৰ্তমান তেওঁ টিছিৰিজৰ লগত চুক্তিবদ্ধ। তেওঁক পোনপ্ৰথমে জি টিভিৰ জনপ্ৰিয় ৰিয়েলিটি শ্ব' "সা ৰে গা মা পা লিটিল চেম্পচ্"ত দেখা গৈছিল আৰু দৰ্শকৰ ভোটেৰে তেওঁ তাত অষ্টম স্থান পাবলৈ সক্ষম হৈছিল। আৰমান গায়ক আৰু সংগীত পৰিচালক ডাবো মালিকৰ দ্বিতীয় পুত্ৰ। ডাবো মালিক বিখ্যাত গায়ক আৰু সংগীত পৰিচালক অনু মালিকৰ ভায়েক। উল্লেখযোগ্য যে আৰমানৰ ককায়েক আমাল মালিকো এজন প্ৰতিভাৱান নৱাগত সংগীত পৰিচালক।

শিক্ষা

আৰমানে মহাৰাষ্ট্ৰৰ বিখ্যাত জামনাবাঈ নাৰ্ছী স্কুলত অধ্যয়ন কৰিছিল। তদুপৰি তেওঁ আমেৰিকাৰ বষ্টনৰ বাৰ্কলে কলেজ অফ মিউজিকৰ সম্পূৰ্ণ জলপানি লাভ কৰিছে। বৰ্তমান আৰমানে ঊষা প্ৰাভীন গান্ধী মহাবিদ্যালয়ত ব্যৱস্থাপনা বিষয়ত স্নাতক পাঠ্যক্ৰম পঢ়ি আছে।

কৰ্ম জীৱন

আৰমান মালিকে এতিয়ালৈকে প্ৰায় ১০০-২০০ বাণিজ্যিক গীত আৰু প্ৰায় ১৬খন হিন্দী আৰু তামিল বোলছবিত গীত গাইছে। তাৰে ভিতৰত কেইখনমান উল্লেখযোগ্য বোলছবি হল-ডব্লিউ(২০১৪), জয় হো, ভূতনাথ, ৰক্ত চৰিত, চেন কুলী কি মেন কুলী, চিল্লাৰ পাৰ্টি, হিৰ' আৰু চানাম ৰে।

তেওঁ মাই নেম ইচ খান বোলছবিত ইংৰাজ ল'ৰাজনৰ বাবে ডাবো কৰিছিল। বিবিচিৰ ৰেডিঅ ১ যোগে প্ৰচাৰিত অস্কাৰ বিজয়ী শ্লামডগ মিলিয়নিয়াৰ বোলছবিৰ চলিম নামৰ চৰিত্ৰক আৰমানে নিজৰ মাত দিছিল। তদুপৰি আৰমানে জয় হো বোলছবিৰ শীৰ্ষগীত আৰু "তুমকো তো আনা হি থা", "লভ ইউ টিল দি এণ্ড" আদি জনপ্ৰিয় গীত পাৰ্শ্বগায়ক হিচাপে গাইছে।
আৰমান আৰু তেওঁৰ সংগীত পৰিচালক ককায়েক আমালক "জয় হো" বোলছবিৰ আৰম্ভণিতে "লভ ইউ টিল দি এণ্ড" গীতত চিত্ৰীত কৰা হৈছে।

তেওঁ প্ৰায় দহ বছৰ ধৰি ৰীতা কাউল আৰু কাদিৰ গোলাম মোস্তাফাৰ(বিখ্যাত শাস্ত্ৰীয় সংগীত শিল্পী পদ্মশ্ৰী উস্তাদ গোলাম মোস্তাফা খানৰ পুত্ৰ) ওচৰত হিন্দুস্তানী শাস্ত্ৰীয় সংগীত শিকি আছে।

অনা চলচ্চিত্ৰৰ গীত গাবলৈ আৰমানে প্ৰথমে "ইউনিভাৰ্চেল মিউজিক ইণ্ডিয়া"ৰ লগত চুক্তিবদ্ধ হৈছিল। বৰ্তমান তেওঁ টিছিৰিজৰ লগত চুক্তিবদ্ধ।

একক এলবাম

২০১৪ চনৰ ৩ ফেব্ৰুৱাৰীত আৰমান মালিকৰ প্ৰথম একক কণ্ঠৰ এলবাম "ক্ৰেজী কানেকচন" সংগীত পৰিচালক চলিম মাৰ্চেন্দক চিত্ৰায়ণ কৰি ইউনিভাৰ্চেল মিউজিক ইণ্ডিয়ায়ে মুক্তি দিয়ে। ২০১৪ চনৰ ৩০ জানুৱাৰীৰ এক উদ্বোধনী অনুষ্ঠানত অভিনেতা চালমান খানে এই এলবাম উদ্বোধন কৰে।

বঁটা আৰু সন্মান

চন গীত/এলবাম বঁটা বিজয়ী
২০১৫ আউলিয়া - উংলী গিমা শ্ৰেষ্ঠ নৱাগতৰ বঁটা - চলচ্চিত্ৰ
২০১৫ আৰমান - এলবাম গিমা জগজীৎ সিং বঁটা - শ্ৰেষ্ঠ নৱাগত সংগীত
২০১৫ তোম্হে আপনা বানানে কা - হেট ষ্টৰী ৩ বিগ ষ্টাৰ এণ্টাৰটেইনমেণ্ট শ্ৰেষ্ঠ মনোৰঞ্জনক গায়ক - পুৰুষ
২০১৫ মে হু হিৰ' তেৰা - হিৰ' ষ্টাৰদাষ্ট শ্ৰেষ্ঠ পাৰ্শ্ব গায়ক - পুৰুষ
২০১৬ নৱাগত সংগীত প্ৰতিভা ফিল্মফেয়াৰ আৰ.ডি. বৰ্মন বঁটা

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় কণ্ঠশিল্পী‎
ঋতুসংহাৰম্ (অসমীয়া অনুবাদ)

ঋতুসংহাৰম্ মহাকবি কালিদাসৰ এখন মহাকাব্য। কালিদাসে ঋতুসংহাৰম্ কাব্যখন সংস্কৃত ভাষাত ৰচনা কৰিছিল। কাব্যগ্ৰন্থখন অসমীয়া ভাষালৈ সম্পূৰ্ণ অনুবাদ কৰি উলিয়াইছে কবি কৌস্তুভমণি শইকীয়া দত্তই।

ঋতুসংহাৰমৰ বিষয়বস্তু

ঋতু' শব্দৰ লগত উত্তৰপদ হিচাপে যুক্ত হৈছে 'সংহাৰ' নাইবা 'সমহাৰ' শব্দ। 'হাৰ'ৰ অৰ্থ ইয়াত সংগ্ৰহ, থুপ, বা মালা। এই সমাসবদ্ধ পদৰ অৰ্থ হ'ল ঋতুসমূহৰ সমাৱেশ, সংগ্ৰহ নাইবা ঋতুৰ মালা- 'A gathering of seasons or garland of seasons'(—অমলেন্দু চক্ৰৱৰ্তী)। ঋতুসংহাৰম্ গ্ৰন্থত ছয় ঋতুৰ বৰ্ণনা আৰু ঋতু কেন্দ্ৰীক প্ৰকৃতিৰ অপৰূপ মাধুৰ্যক উদ্দীপন - বিভাৱ আৰু কামমোহিত পুৰুষ - মহিলা আলম্বন-বিভাৱ হিচাপে শৃংগাৰ তথা আদিৰসাত্মাক কাব্যিক বৰ্ণনা। ঋতুসংহাৰম্ গ্ৰন্থত ১৫৩টা শ্লোকৰ দ্বাৰা ছটা সৰ্গত বিভাজিত কৰি বিভিন্ন ছন্দত ৰচনা কৰিছে।
গ্ৰীষ্ম বৰ্ণনা
বৰ্ষা বৰ্ণনা
শৰৎ বৰ্ণনা
হেমন্ত বৰ্ণনা
শীত বৰ্ণনা

অনুবাদকৰ পৰিচয়

কৌস্তুভমণি শইকীয়া দত্ত এগৰাকী কবি, অনুবাদক। ১৯৭৩ চনৰ ৩ জুলাই তাৰিখে যোৰহাটজিলাত তেখেতৰ জন্ম।

অনুবাদকৰ সাহিত্য-কৰ্ম

স্বৰচিত কবিতা পুথি

ৰ’দ - বনফুল প্ৰকাশন, ২০১৩
কথা- কস্তুৰী প্ৰকাশন, ২০১৪
নীৰৱতাৰ বেলাড- চন্দ্ৰ প্ৰকাশ, ২০১৫
পাখি আৰু কাঁড়- আঁক-বাক প্ৰকাশন, ২০১৭
শব্দ আৰু অৰ্থ একত্ৰ - বি আৰ পাব্লিকেচন, ২০২২

অনুবাদ সাহিত্য

মহাকবি কালিদাসৰ মেঘদূতম -সম্পূৰ্ণ অসমীয়া অনুবাদ - পাঞ্চজন্য প্ৰকাশন, ২০২০
মহাকবি কালিদাসৰ ৰঘুৱংশম্ (অনুবাদ ), শংকৰদেৱ প্ৰকাশন, ২০২৩
মহাকবি কালিদাসৰ ঋতুসংহাৰম্ (অনুবাদ ), পূৰ্বায়ন প্ৰকাশন, ২০২৪

আৰু চাওক

কালিদাসৰ মূল ৰঘুৱংশম্‌
ৰঘুৱংশম্ (অসমীয়া অনুবাদ)

উৎস

শ্ৰেণী:অসমীয়া গ্ৰন্থ
শ্ৰেণী:অনূদিত গ্ৰন্থ
দুৱা লিপা

দুৱা লিপা (জন্ম: ২২ আগষ্ট ১৯৯৫) হৈছে এগৰাকী ইংৰাজ গায়িকা আৰু গীতিকাৰ। তেওঁ লণ্ডন, ইংলেণ্ডত জন্মগ্ৰহণ কৰে। সংগীত জগতত প্ৰৱেশ কৰাৰ পূৰ্বে তেওঁ মডেল হিচাপে কাম কৰিছিল আৰু ২০১৪ চনত ৱাৰ্নাৰ ব্ৰাদাৰ্ছ ৰেকৰ্ডছৰ সৈতে চুক্তিবদ্ধ হয়।

২০১৭ চনত তেওঁৰ প্ৰথম ষ্টুডিঅ’ এলবাম দুৱা লিপা প্ৰকাশ পায়, যি যুক্তৰাজ্যৰ এলবাম তালিকাত তৃতীয় স্থান লাভ কৰে। ইয়াৰ অন্তৰ্গত গীতসমূহৰ ভিতৰত “বি দ্য ৱান”, “আইডিজিএএফ” আৰু “নিউ ৰুলছ” বিশেষভাৱে জনপ্ৰিয় হয়। ২০১৮ চনত তেওঁ ব্ৰিট বঁটাত ব্ৰিটিছ মহিলা একক শিল্পী আৰু ব্ৰিটিছ ব্ৰেকথ্ৰু এক্ট শাখাত সন্মানিত হয়।

তেওঁৰ দ্বিতীয় এলবাম ফিউচাৰ নষ্টালজিয়া (২০২০) বাণিজ্যিকভাৱে অত্যন্ত সফল হয় আৰু যুক্তৰাজ্যৰ এলবাম তালিকাত প্ৰথম স্থান লাভ কৰে। ইয়াৰ গীত “ড’ণ্ট ষ্টাৰ্ট নাও”, “ফিজিকেল”, “ব্ৰেক মাই হাৰ্ট” আৰু “লেভিটেটিং” আন্তঃৰাষ্ট্ৰীয়ভাৱে বিশেষ জনপ্ৰিয় হয়। এই এলবামটোৰ বাবে তেওঁ গ্ৰেমী বঁটা লাভ কৰে।

২০২১ চনত তেওঁ এলটন জনৰ সৈতে “ক’ল্ড হাৰ্ট” গীতত কণ্ঠ দিয়ে, যি যুক্তৰাজ্যত প্ৰথম স্থান লাভ কৰে। ২০২৩ চনত তেওঁ বাৰ্বি চলচ্চিত্ৰৰ সংগীত এলবাম বাৰ্বি দ্য এলবামত অংশগ্ৰহণ কৰে আৰু চলচ্চিত্ৰখনত অভিনয়ো কৰে। ২০২৪ চনত তেওঁৰ তৃতীয় এলবাম ৰেডিকেল অপ্টিমিজম প্ৰকাশ পায়।

প্ৰাৰম্ভিক জীৱন

দুৱা লিপাৰ জন্ম ২২ আগষ্ট ১৯৯৫ চনত ইংলেণ্ডৰ লণ্ডনত হয়। তেওঁ কছোভোৰ ৰাজধানী প্ৰিষ্টিনাৰ কছোভো আলবেনীয়ান অভিভাৱক আনেছা (নে ৰেক্সা) আৰু দুকাগজিন লিপাৰ জ্যেষ্ঠ সন্তান। তেওঁৰ এটা ভগ্নী ৰিনা আৰু এজন ভাতৃ গিন আছে। “দুৱা” নামটো তেওঁৰ আইতাকৰ পৰামৰ্শ অনুসাৰে দিয়া হৈছিল, যাৰ অৰ্থ আলবেনীয়ান ভাষাত “ভালপোৱা”।

লিপা সংগীতৰ ক্ষেত্ৰত নিজৰ পিতৃৰ পৰা গভীৰভাৱে প্ৰভাৱিত হৈছিল। তেওঁৰ পিতৃ কছোভোৰ ৰক বেণ্ড ‘ওডা’ৰ মুখ্য গায়ক আৰু গিটাৰবাদক আছিল। ঘৰত তেওঁ ডেভিড বৌৱি, বব ডিলান, ৰেডিঅ’হেড, ষ্টিং, দ্য পুলিছ আৰু ষ্টিৰিঅ’ফ’নিক্সৰ গীত শুনিছিল। তেওঁ পাঁচ বছৰ বয়সতে গোৱা আৰম্ভ কৰে।

তেওঁ লণ্ডনৰ ৱেষ্ট হ্যাম্পষ্টেডত ডাঙৰ-দীঘল হয় আৰু ফিট্জজন’ছ প্ৰাইমাৰী স্কুলত অধ্যয়ন কৰে। ন বছৰ বয়সত তেওঁ চিলভিয়া ইয়ং থিয়েটাৰ স্কুলত সংগীত শিক্ষা ল’বলৈ আৰম্ভ কৰে।

২০০৮ চনত কছোভোৰ স্বাধীনতা ঘোষণাৰ পিছত তেওঁ পৰিয়ালৰ সৈতে প্ৰিষ্টিনালৈ স্থানান্তৰিত হয়। ১৫ বছৰ বয়সত তেওঁ অকলে লণ্ডনলৈ উভতি আহে আৰু সংগীত কেৰিয়াৰ গঢ়িবলৈ চেষ্টা আৰম্ভ কৰে।

তথ্যসূত্ৰ

বাহ্যিক সংযোগ

– official site

শ্ৰেণী:বৃটিছ কণ্ঠশিল্পী
বাগৰুম্বা

বাগৰুম্বা হৈছে বড়োসকলৰ বসন্তকালীন লোক-নৃত্য বিশেষ। মূলতঃ লোক-নৃত্য যদিও ইয়াত লাস্যময়ী নৃত্যৰ বহু উপাদান পৰিলক্ষিত হয়। 'বগ্ৰুম বাগ্ৰুম মৌছাদে' বাক্যাংশৰ অৰ্থ হ'ল দেও দি নাচা। লগ-সমনীয়াৰ লগত নৈসৰ্গিক পৰিৱেশত নিৰিবিলি ঠাইত গৈ চৰাই-চিৰিকতি বা পখিলা আদি উৰি ফুৰাৰ অংগী-ভংগীক অনুকৰণ কৰি নচা হয় বাবে এই নৃত্য-গীত বাগ্ৰুম্বা > বাগৰুম্বা নামেৰে জনাজাত।

গীতৰ ভাৱ-ভাষা

বাগৰুম্বা নৃত্যৰ লগত জড়িত গীতৰ ভাৱ-ভাষা অতি সৰল-
"জিৰ্‌ জিৰ্‌কৈ বৈ যোৱা পানী যুঁৱলিত (দৈ জিৰি জিৰি) লানি নিছিগা শিকলি সদৃশ (ছোনানি জিঞ্জিৰি) নেগুৰীয়া শামুকৰ (ছাবো খিংখিৰি) দৰে আহা সমনীয়া আমিও উলাহতে নাচোহঁক। আমাৰ নৃত্য দেখি উলুৱনিত থকা সৰু চৰাইটি (থুৰি বাৰীনি দাওছেন) তুমিও ভয় নাখাবা। তুমি আমাৰ একে জাত-কুলৰ (প্ৰজাতিৰ) নহ'লা; নহ'লে তোমাকো বুকুত সাৱটি লৈ, সমনীয়া (লৌগৌ) আমিও প্ৰাণ খুলি নাচিলোঁহেতেন। "

বৰ্তমানৰ বাগৰুম্বা

বাগৰুম্বা নৃত্য নাৰীকেন্দ্ৰিক যদিও বৰ্তমান মঞ্চত পৰিৱেশনৰ সময়ত কেইবাজনো পুৰুষ বাদকে খান, ছিফুং, জথা, ছেৰজা আদি লোকবাদ্যৰে গীতৰ সুৰ তুলি বাদ্য সংগত কৰে।

তথ্যসূত্ৰ

শ্ৰেণী:ভাৰতৰ লোকনৃত্য
শ্ৰেণী:অসমৰ নৃত্যসমূহ
শ্ৰেণী:বড়ো জনগোষ্ঠী
ৰাভা হাচং স্বায়ত্বশাসিত পৰিষদ

ৰাভা হাচং স্বায়ত্বশাসিত পৰিষদ অসমৰ এক স্বায়ত্বশাসিত অঞ্চলৰ পৰিষদ। ৰাভা জনগোষ্ঠীৰ উন্নয়ন আৰু স্বায়ত্ব শাসনৰ বাবে অসম চৰকাৰে ১৯৯৫ চনত এই পৰিষদ গঠনৰ অধিসূচনা জাৰি কৰিছিল। ২০০৫ চনত অসম চৰকাৰে এই পৰিষদ গঠন কৰে। ৰাভা জনজাতিৰ অৰ্থনৈতিক, শৈক্ষিক, সামাজিক, সাংস্কৃতিক আৰু নৃগোষ্ঠীয় উন্নয়নৰ বাবে এই পৰিষদে কাম কৰে।

ইয়াৰ মুখ্য কাৰ্যালয় গোৱালপাৰা জিলাৰ দুধনৈত অৱস্থিত।

কামৰূপ জিলাৰ ৰাণীৰ পৰা প্ৰায় গোটেই গোৱালপাৰা জিলালৈ ৰাভা হাচং স্বায়ত্বশাসিত পৰিষদৰ অধীনত। এই অঞ্চলত বাস কৰা ৰাভা জনগোষ্ঠীৰ লোকৰ দীৰ্ঘদিনীয়া অভাৱ অভিযোগৰ অন্তত এই পৰিষদ গঠন কৰা হৈছিল।

এই পৰিষদৰ প্ৰথম পৰিষদীয় সাধাৰণ নিৰ্বাচন ২০১৩ চনত হৈছিল।

তথ্য উৎস

বাহ্যিক সংযোগ

ৰাভা হাচং স্বায়ত্বশাসিত পৰিষদ

শ্ৰেণী:অসমৰ প্ৰশাসন
শ্ৰেণী:অসমৰ স্বায়ত্বশাসিত পৰিষদ
মুছলমান মহিলা (বিবাহৰ অধিকাৰ সুৰক্ষা) আইন, ২০১৯

মুছলমান মহিলা (বিবাহৰ অধিকাৰ সুৰক্ষা) আইন, ২০১৯ ভাৰতৰ সংসদত গৃহীত হোৱা এখন আইন, য’ত তিনি তালাকক অপৰাধ ৰূপে গণ্য কৰা হৈছে। ২০১৭ চনত উচ্চতম ন্যায়ালয়ে মুছলমান পুৰুষসকলে পত্নীক সহজে বিবাহ বিচ্ছেদ দিব পৰা তিনি তালাকৰ ব্যৱস্থাৱলীক অসংবিধানিক বুলি ঘোষণা কৰে। সংখ্যালঘু নেতৃত্বই তিনি তালাকক নিয়ন্ত্ৰণ কৰিবলৈ সংসদে উপযুক্ত আইন প্ৰণয়নৰ বিবেচনাৰ বাবে পৰামৰ্শ আগবঢ়াইছিল।

২০১৭ চনৰ ডিচেম্বৰত উচ্চতম ন্যায়ালয় আৰু তিনি তালাক গোচৰৰ উদ্ধৃতি দি চৰকাৰে মুছলমান মহিলা (বিবাহ অধিকাৰৰ সুৰক্ষা) বিধেয়ক, ২০১৭ দাখিল কৰে। এই বিধেয়কত প্ৰস্থাৱ কৰা হৈছিল যে যি কোনো ৰূপত- মুখৰ কথাৰে, লিখিত ভাবে বা ইলেক্ট্ৰনিক মাধ্যমেৰে তিনি তালাক অবৈধ আৰু অকাৰ্যকৰী হব। লগতে ইয়াত তিনি তালাক দিয়া স্বামীক আইন ভঙ্গৰ অপৰাধত তিনি বছৰলৈকে কাৰাবাস দিয়াৰ ব্যৱস্থাও ৰখা হৈছিল।

বিধেয়কখন ২০১৯ চনৰ জুলাইত পুনৰবাৰ লোকসভা আৰু ৰাজ্যসভাত উত্থাপন কৰা হয় আৰু ই গৃহীত হয়। লগেলগে বিধেয়কখনে ৰাষ্ট্ৰপতিৰ সন্মতিও লাভ কৰে। এই আইনখনে পীড়িতা মহিলাক অপ্ৰাপ্তবয়স্ক সন্তানৰ ভৰণ-পোষকৰ দাবী জনোৱাৰো অধিকাৰ দিছে। এমাহৰ ভিতৰতে আইনখৰ বিষয়ে জাননী জাৰী কৰা হ’ল। ইয়াক ২০১৮ চনৰ ১৯ চেপ্তেম্বৰৰ পৰা কাৰ্যকৰী কৰা হয়।

ইতিহাস

২০১৭ৰ বিধেয়কখন লোকসভাত ২০১৮ চনৰ ২৭ ডিচেম্বৰত গৃহীত হয় যদিও ৰাজ্যসভাৰ বিৰোধী পক্ষই ইয়াক ষ্টেণ্ডিং কমিটিৰ ওচৰলৈ প্ৰেৰণ কৰাৰ বাবে দাবী জনায়। সংসদৰ অধিবেশনৰ সময়সীমাৰ ভিতৰত বিধেয়কখন গৃহীত নোহোৱাত ইয়াক কাৰ্যকৰী কৰিবলৈ এখন ৰাষ্ট্ৰপতিৰ অধ্যাদেশ জাৰী কৰা হয়। ২০১৯ চনৰ ২২ জানুৱাৰীত অধ্যাদেশৰ মিয়াদ উকলি যায়। ২০১৯ চনৰ ১০ জানুৱাৰীত পুনৰ একেখন বিধেয়ককে সংসদত উত্থাপন কৰে। এইবাৰো লোকসভাত গৃহীত হয় যদিও ৰাজ্যসভাত ই স্থবিৰ হৈ ৰয়। ২০১৯ চনৰ এপ্ৰিলত সংসদৰ অধিবেশন স্থগিত হোৱাত বিধেয়কখনো তেনেকৈয়ে পৰি ৰয়।

আকৌ নতুনকৈ মুছলমান মহিলা (বিবাহ অধিকাৰৰ সুৰক্ষা) অধ্যাদেশ, ২০১৯ জাৰী কৰা হয় আৰু ইয়াৰো মিয়াদো, সংসদৰ অধিবেশন আৰম্ভ হোৱাৰ ৬ সপ্তাহ পিছত, একে বছৰৰে ২৯ আগষ্টত উকলি যায়। চৰকাৰে ২০১৯ চনৰ ২১ জুনত লোকসভাত চৰকাৰে নতুন বিধেয়ক এখন উত্থাপন কৰে। ই ২০১৯ চনৰ ২৫ জুনত লোকসভাত গৃহীত হয়। ৰাজ্যসভাত গৃহীত হয় ২০১৯ৰ ৩১ জুলাইত। ৰাষ্ট্ৰপতি ৰাম নাথ কোবিন্দে় বিধেয়কত চহী কৰে ৩১ জুলাই ২০১৯ত। একে দিনাই ৰাজপত্ৰত জাননী জাৰীও কৰা হয়। এই আইন কাৰ্যকৰী হয় ১৯ চেপ্তেম্বৰ ২০১৮ৰ পৰা।

তথ্য উৎস

শ্ৰেণী:ভাৰতৰ আইন
শ্ৰেণী:বিবাহ
দীননাথ শৰ্মা

দীননাথ শৰ্মা আছিল "আৱাহন" যুগৰ এগৰাকী অসমীয়া গল্পকাৰ। তেখেতে ১৯১৪ চনৰ ১২ ছেপ্তেম্বৰ তাৰিখে বিশ্বনাথ চাৰিআলিৰ গড়েহাগি গাঁৱত জন্ম লাভ কৰে। পিতৃৰ নাম আছিল কমল চন্দ্ৰ শৰ্মা আৰু মাতৃৰ নাম আছিল ঘনকান্তি দেৱী। তেখেতে অসমৰ বিভিন্ন ঠাইত শিক্ষাগ্ৰহণ তথা কৰ্মজীৱন অতিবাহিত কৰি পাছত তেজপুৰ, বিশ্বনাথ চাৰিআলিকে সাহিত্য তথা নাট্যচৰ্চাৰ স্থান হিচাবে গ্ৰহণ কৰিছিল।

সাহিত্যকৃতি

তেখেতৰ পাঁচখন গল্প সংকলন সমূহৰ ভিতৰত ঘাইকৈ দুলাল, কোৱাভাতুৰী ওঁঠৰ তলত, কল্পনা আৰু বাস্তৱ আদি উল্লেখযোগ্য। "নদাই" উপন্যাসখনত পাৰ্ল এছ বাকৰ "দা গুড আৰ্থ"ৰ ছাঁ দেখা যায়। অকলশৰীয়া, হাতীপটি, পোহৰ, ষোড়শী আদি তেখেতৰ বহুচৰ্চিত গল্প। উপন্যাসসমূহ হৈছে ঊষা, সংগ্ৰাম, নদাই, শান্তি, নৱাৰুণ, ভৰলীপাৰৰ কাহিনী ইত্যাদি। লগতে অনূদিত উপন্যাস ‘মাটি আৰু মানুহ’খনো এখন চৰ্চিত উপন্যাস। শিশু সাহিত্যিক হিচাবেও দীননাথ শৰ্মাই ‘পুতু’চৰিত্ৰটোৰে লিখি উলিয়াইছিল দুখন জনপ্ৰিয় শিশু উপন্যাস-পুতুৰ পয়মাল আৰু পুতুৰ পলায়ন।

গোটেই জীৱন সাহিত্য চৰ্চাৰ মাজেৰে অতিবাহিত কৰা দীননাথ শৰ্মাই ১৯৮৮ চনৰ ১৮ আগষ্ট তাৰিখে মৃত্যুবৰণ কৰে।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া গল্পকাৰ
শ্ৰেণী:অসমীয়া ঔপন্যাসিক
বানু জাহাংগীৰ কয়াজী

বানু জাহাংগীৰ কয়াজী (, ৭ ছেপ্টেম্বৰ ১৯১৭ – ১৫ জুলাই ২০০৪) পৰিয়াল পৰিকল্পনা আৰু জনসংখ্যা নিয়ন্ত্ৰণত এগৰাকী ভাৰতীয় চিকিৎসক তথা সমাজকৰ্মী। তেওঁ পুনেৰ কিং এডৱাৰ্ড মেমৰিয়েল হস্পিটেলৰ পৰিচালক আছিল আৰু ভাৰতৰ তৃতীয় সৰ্ববৃহৎ ৰাজ্য মহাৰাষ্ট্ৰৰ গ্ৰাম্য অঞ্চলত স্বাস্থ্য কৰ্মীসকলৰ কাৰ্যসূচী আৰম্ভ কৰিছিল। তেওঁ কেন্দ্ৰীয় চৰকাৰৰ উপদেষ্টা আছিল। তেওঁৰ অৱদানৰ বাবে ভাৰত চৰকাৰে তেওঁক ১৯৮৯ চনত দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে। ১৯৯৩ চনত তেওঁ ৰাজহুৱা সেৱা শিতানত ৰমন মেগছেছে বঁটা লাভ কৰিছিল।

প্ৰাৰম্ভিক জীৱন আৰু শিক্ষা

১৯১৭ চনৰ ৭ ছেপ্টেম্বৰ তাৰিখেত মুম্বাইৰ এক পাৰ্চী পৰিয়ালত বানু পেষ্টঞ্জী কপাডিয়াৰ জন্ম হৈছিল। তেওঁৰ দেউতাক পেষ্টঞ্জী কপাডিয়া এজন পৰিচিত চিভিল অভিযন্তা আছিল। কম বয়সতে বানুক পুনেত তেওঁৰ ককা-আইতাৰ সৈতে থাকিবলৈ পঠিওৱা হৈছিল য'ত তেওঁ ধন আৰু বিলাসী জীৱনৰ অভিজ্ঞতা লাভ কৰিছিল। তেওঁৰ পিতৃ-মাতৃৰ নিৰন্তৰ সাক্ষাৎ আৰু তাইৰ ককা-আইতাৰ সৈতে তাইৰ ঘনিষ্ঠ সম্পৰ্কে তেওঁক এক সুন্দৰ শৈশৱ প্ৰদান কৰিছিল।

ককা-আইতাৰ সৈতে বাস কৰোঁতে বানুয়ে পুনেৰ চেণ্ট ভিনচেণ্টৰ পৰা মেট্ৰিক পৰীক্ষাত অৱতীৰ্ণ হোৱা প্ৰথম গৰাকী ছোৱালী হিচাপে পৰিগণিত হৈছিল। তাৰপিছত তেওঁ যীছাছ এণ্ড মেৰী কনভেণ্ট স্কুলত নামভৰ্তি কৰিছিল আৰু শ্ৰেণীত প্ৰায়ে প্ৰথম স্থান লাভ কৰিছিল। ডাঃ এডুলজী কয়াজীয়ে ডাঃ বানু জাহাংগীৰ কয়াজীক নিযুক্তিৰ বাবে পৰামৰ্শ দিছিল আৰু তাৰ ছয় মাহ পিছত তেওঁ মুখ্য চিকিৎসা বিষয়াৰ পদ গ্ৰহণ কৰে।

অন্যান্য

বানুৰ সাহিত্যৰ প্ৰতি নিৰন্তৰ আগ্ৰহ আছিল আৰু তেওঁ ৩০ বছৰৰ বাবে পৰিচালক হিচাপে সকাল গ্ৰুপ অফ নিউজপেপাৰছৰ লগত জড়িত আছিল। ইয়াৰ উপৰিও তেওঁ ১৯৯৪ চনত পুনে বিশ্ববিদ্যালয় আৰু এছএনডিটি বিশ্ববিদ্যালয়ৰ পৰা সাহিত্যত সন্মানসূচক ডিগ্ৰী লাভ কৰে।
১৯৯২ – পুণ্যভূষণ বঁটা
১৯৯৩ – ৰাজহুৱা সেৱাৰ বাবে ৰমন মেগছেছে বঁটা

তথ্য উৎস

বাহ্যিক সংযোগ

ৰাজহুৱা সেৱাৰ বাবে ১৯৯৩ ৰমন মেগছেছে বঁটাৰ উদ্ধৃতি
Indra Gupta, India’s 50 Most Illustrious Women, New Delhi: Icon Publications, 2003,

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:চিকিৎসাবিদ
শ্ৰেণী:সমাজকৰ্মী
শ্ৰেণী:পদ্মভূষণ বঁটা বিজয়ী
শ্ৰেণী:ৰমন মেগছেছে বঁটা বিজয়ী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
কেনিয়া

GDP_nominal_year = 2014
GDP_nominal_rank =
GDP_nominal_per_capita = $1,269
Gini_rank = 48th
HDI_year = 2013
HDI_change = steady
HDI = 0.535
HDI_ref = According to the CIA, estimates for this country explicitly take into account the effects of mortality because of AIDS; this can result in lower life expectancy, higher infant mortality and death rates, lower population and growth rates, and changes in the distribution of population by age and sex, than would otherwise be expected.

কেনিয়া ( বা ), (কে'ন্‌য়া), বা চৰকাৰীভাৱে কেনিয়া গণৰাজ্য, আফ্ৰিকাৰ এখন দেশ। ইয়াৰ ৰাজধানী আৰু বৃহত্তম নগৰ নাইৰোবি। কেনিয়া বিষুৱ ৰেখাত অৱস্থিত। ইয়াৰ দক্ষিণ-পশ্চিমে আছে ভাৰত মহাসাগৰ, দক্ষিণে টাঞ্জানিয়া, পশ্চিমে উগাণ্ডা, উত্তৰ-পশ্চিমে দক্ষিণ চুডান, উত্তৰে ইথিয়'পিয়া আৰু উত্তৰ-পূবে চোমালিয়া। কেনিয়াৰ মাটিকালি আৰু জুলাই, ২০১২ৰ তথ্য অনুসৰি জনসংখ্যা প্ৰায় ৪৪ নিযুত।

ভাৰতীয় মহাসাগৰৰ সীমাৰ ফালে কেনিয়াৰ জলবায়ু গৰম আৰু আৰ্দ্ৰ; ৰাজধানীৰ ফালে বন্যপ্ৰাণীৰে ভৰা চাভানা তৃণভূমি অৱস্থিত। নাইৰোবিৰ জলবায়ু শীতল আৰু কেনিয়া পৰ্বতৰ দিশে তাপমাত্ৰা অধিক কম। কেনিয়া পৰ্বতত তিনিটা স্থায়ী বৰফেৰে ভৰা শৃংগ আছে। আৰু ভিতৰলৈ ভিক্ট'ৰিয়া হ্ৰদৰ ওচৰত, পশ্চিমৰ নাতিশীতোষ্ণ বনাঞ্চল আৰু পাহাৰীয়া অঞ্চলত জলবায়ু পুনৰ তুলনামূলকভাৱে গৰম আৰু আৰ্দ্ৰ। চোমালিয়া আৰু ইথিয়'পিয়াৰ সীমাত থকা উত্তৰ-পূব অঞ্চল শুকান আৰু মৰুভূমিৰে ভৰা। ভিক্ট'ৰিয়া হ্ৰদ পৃথিৱীৰ দ্বিতীয় বৃহত্তম বিশুদ্ধ পানীৰ আৰু বৃহত্তম ক্ৰান্তীয় হ্ৰদ। দক্ষিণ-পশ্চিম অঞ্চলত অৱস্থিত এই হ্ৰদটো উগাণ্ডা আৰু টাঞ্জানিয়াতো পৰে। চাফাৰীৰ বাবে প্ৰখ্যাত কেনিয়াৰ কেইখনমান বনাঞ্চল আৰু ৰাষ্ট্ৰীয় উদ্যান হৈছে পূব-পশ্চিম চাভ' ৰাষ্ট্ৰীয় উদ্যান, মাচাই মাৰা, লে'ক নাকুৰু ৰাষ্ট্ৰীয় উদ্যান আৰু এবেৰ্ডেৰিছ ৰাষ্ট্ৰীয় উদ্যান। লামুৰ আৰু আন কেইবাটাও বিশ্ব ঐতিহ্য ক্ষেত্ৰ থকাৰ লগতে কেনিয়াত কিলিফিৰ দৰে কেইখনমান বিশ্ববিখ্যাত বীচ্চো আছে য'ত প্ৰতিবছৰে আন্তঃৰাষ্ট্ৰীয় য়াট্‌ প্ৰতিযোগিতা অনুষ্ঠিত হয়।

কেনিয়াও অন্তৰ্ভুক্ত হোৱা আফ্ৰিকান গে'ট লে'ক অঞ্চলত নিম্ন প্ৰত্নপ্ৰস্তৰ যুগৰেপৰা মানুহ থকাৰ প্ৰমাণ আছে।
কেনিয়াৰ অংশ আফ্ৰিকান গ্ৰেট লেক অঞ্চলত নিম্ন পুৰাপাথৰ যুগৰ পৰাই মানুহে বাস কৰি আহিছে। খ্ৰীষ্টীয় প্ৰথম সহস্ৰাব্দলৈকে বান্টু সম্প্ৰসাৰণে পশ্চিম-মধ্য আফ্ৰিকাৰ পৰা এই অঞ্চলত উপস্থিত হৈছিল। আধুনিক ৰাষ্ট্ৰৰ সীমান্তই ফলস্বৰূপে মহাদেশখনৰ নাইজাৰ-কংগো, নীলো-চাহাৰা আৰু আফ্ৰিকান-এছিয়াটিক অঞ্চলৰ সংযোগস্থল গঠন কৰে, যিয়ে আফ্ৰিকাত পোৱা প্ৰায়বোৰ প্ৰধান নৃতাত্ত্বিক গোটক প্ৰতিনিধিত্ব কৰে। বান্টু আৰু নিলোটিক জনসংখ্যাই মিলি দেশৰ প্ৰায় ৯৭% বাসিন্দা গঠন কৰে। কৃষি এটা প্ৰধান নিয়োগকৰ্তা; দেশখনে পৰম্পৰাগতভাৱে চাহ আৰু কফি ৰপ্তানি কৰে আৰু শেহতীয়াকৈ ইউৰোপলৈ সতেজ ফুল ৰপ্তানি কৰিবলৈ আৰম্ভ কৰিছে। সেৱা উদ্যোগটোও এক প্ৰধান অৰ্থনৈতিক চালক। কেনিয়া ইষ্ট আফ্ৰিকান কমিউনিটিৰ সদস্য। আফ্ৰিকাৰ আন দেশৰ তুলনাত কেনিয়াত তুলনামূলকভাৱে উচ্চ ৰাজনৈতিক আৰু সামাজিক স্থিতিশীলতা আছে।

তথ্যসূত্ৰ

Kenya profile from Africa.com
Kenya Corruption Profile from the Business Anti-Corruption Portal
World Bank Summary Trade Statistics Kenya, 2010

শ্ৰেণী:আফ্ৰিকাৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
শ্ৰেণী:পোখালি (দেশ)